कस्टडी में आरोपी से सूचना लेने के समय दो स्वतंत्र गवाहों की मौजूदगी जरूरी नहीं: कोर्ट
स्वतंत्र गवाह होने से गोपनीयता होगी भंग
अतिरिक्तमहाधिवक्ता केएल ठाकुर अधिवक्ता एसडी पुरोहित ने कस्टडी में सूचना लेने के दौरान स्वतंत्र गवाहों मौजूद होने के फैसले को अनुचित बताते हुए कहा कि कई बार घटना रात में होती है, ऐसे में उस समय दो स्वतंत्र गवाहों को लाना संभव नहीं है। इसके अलावा जांच से संबंधित गोपनीयता भंग हो जाएगी। एविडेंस नष्ट करने की भी आशंका रहेगी। सूचना रिकॉर्ड करने वाले जांच अधिकारी को हतोत्साहित या फिर उससे सांठगांठ करने का प्रयास किया जाएगा।
स्वतंत्र गवाह मौजूद होने के पक्ष में तर्क
रेस्पांडेंटकी ओर से उपस्थित हुए अधिवक्ताओं ने कहा कि जांच अधिकारी द्वारा मुल्जिम से पूछताछ के दौरान सूचना लेने पर दो स्वतंत्र गवाहों के मौजूद रहने का फैसला उचित है। दो स्वतंत्र गवाहों का मौजूद रहना जरूरी ही नहीं बल्कि अनिवार्य है। वरिष्ठ अधिवक्ता ने तो लार्जर बैंच के क्षेत्राधिकार पर प्रश्न उठाते हुए कहा कि ऐसे बिंदुओं पर लार्जर बैंच को सुनवाई का ही अधिकार नहीं है, ऐसे अधिकार सिर्फ सुप्रीम कोर्ट के पास है।
पुलिस या जांच एजेंसी द्वारा पुलिस कस्टडी के दौरान आरोपी या मुल्जिम से सूचना रिकॉर्ड करने तथा इस आधार पर तथ्य या हथियार आदि बरामद करने के प्रावधान है। सूचना रिकॉर्ड करने के दौरान गवाहों की मौजूदगी जरूरी नहीं होती है।
लीगल रिपोर्टर| जोधपुर
हत्या,रेप, डकैती, लूट सहित विभिन्न अपराधों के लिए पकड़े गए आरोपियों या मुल्जिमों से कस्टडी के दौरान पुलिस या जांच अधिकारी द्वारा उससे घटना से संबंधित तथ्य या हथियार बरामदगी के संबंध में जो सूचना रिकॉर्ड की जाती है तो उस दौरान दो स्वतंत्र गवाहों का मौजूद होना जरूरी नहीं है। यह फैसला राजस्थान हाईकोर्ट के मुख्यपीठ जोधपुर के तीन जजों की लार्जर बैंच ने खंडपीठ के आदेश को पलटते हुए दिया है। राजस्थान हाईकोर्ट की दो अलग-अलग खंडपीठ के समक्ष कस्टडी के दौरान पुलिस या जांच अधिकारी द्वारा आरोपी से बयान रिकॉर्ड करने के समय दो स्वतंत्र गवाहों की मौजूदगी जरूरी होने के संबंध में अलग-अलग व्यू आए। जयपुर की खंडपीठ ने तो इस संबंध में गवाह जरूरी होने पर निर्णय भी दे दिया। जब यह मामला जोधपुर मुख्य पीठ की खंडपीठ के समक्ष आया तो उनके व्यू भिन्न होने पर याचिका को चीफ जस्टिस के समक्ष रेफर कर दिया गया। चीफ जस्टिस ने कस्टडी में तथ्य या हथियार आदि बरामदगी के संबंध में सूचना लेने के दौरान दो स्वतंत्र गवाह मौजूद रहने चाहिए या नहीं, इस बिंदु को तय करने के लिए जस्टिस गोपालकृष्ण व्यास के साथ जस्टिस संदीप मेहता जस्टिस पंकज भंडारी की एक लार्जर बैंच गठित कर दी। सभी पक्ष सुनने के बाद जस्टिस व्यास, जस्टिस मेहता जस्टिस भंडारी की लार्जर बैंच ने स्पष्ट किया कि कस्टडी के दौरान पुलिस या जांच अधिकारी द्वारा आरोपी से बरामदगी के संबंध में सूचना लेने के समय दो स्वतंत्र गवाहों का होना जरूरी नहीं है। बैंच ने यह भी कहा कि एविडेंस एक्ट और दंड प्रक्रिया संहिता में कहीं भी इस तरह का प्रावधान नहीं है।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva